Nejednakost
Ovaj članak govori o nejednakostima u matematici. Za druga značenja, pogledajte članak nejednakost (čvor). Za članak o nejednakim iskazima, pogledajte članak Nejednačina. U matematici, nejednakost je iskaz o relativnoj veličini ili redu dva predmeta, ili o tome da li oni isti lil nisu (Također pogledajte: jednakost) Oznaka a < b znači da je a manje od b. Oznaka a > b znači da je a veće od b. Oznaka a ≠ b znači da je a nije jednako sa b, ali ne govori da je jedno veće od drugog, ili čak da se mogu porediti po veličini. U svim ovim slučajevima, a nije jednakosa b, pa imamo, "nejednakost". Ove relacije se poznate kao stroge nejednakosti Oznaka a ≤ b znači da je a manje ili jednako sa b (ili, ekvivalentno, ne veće od b); Oznaka a ≥ b znači da je a veće ili jednako sa b (ili, ekvivalentno, ne manje od b); Postoje i oznake kojim se govori da je jedna veličina mnogo veća od druge, najčešće za nekoliko redova veličine. Oznaka a ≪ b znači da je a mnogo manje od b. Oznaka a ≫ b znači da je a mnogo veće od b. Ako je smisao nejednosti isti za sve vrijednosti varijabli za koje su članovi nejednakosti definisani, tada se nejednakost naziva "apsolutnom" ili "bezuslovnom" nejednakosšću. Ako smisao nejednakosti važi samo sa određene vrijednosti varijabli, ali je suprotna ili se poništava za druge vrijednosti tih varijabli, tada se to naziva "uslovna nejednakost".